
ସମ୍ପୂର୍ଣ୍ଣ ଗୀତ ପୁନରାବୃତ୍ତି କରନ୍ତୁ।



ପାଠ ଉପସ୍ଥାପନା
ଆରମ୍ଭ
ଶ୍ରେଣୀ ସହ ପ୍ରତିଯୋଗିତା ବିଷୟରେ କଥା ହୁଅନ୍ତୁ। ଏହା ଏପରି କାର୍ଯ୍ୟକ୍ରମ ଯେଉଁଥିରେ ଲୋକମାନେ କୌଣସି ବିଶେଷ କାର୍ଯ୍ୟରେ କିଏ ସବୁଠାରୁ ଭଲ ତାହା ଜାଣିବାକୁ ଅଂଶ ନିଅନ୍ତି। ଆପଣ କେଉଁ ପ୍ରକାରର ପ୍ରତିଯୋଗିତା ଉପଭୋଗ କରନ୍ତି?
ପାଠର ମୁଖ୍ୟ ବିଷୟଗୁଡ଼ିକ
	1.ଏଲିୟଙ୍କର ବାଲ୍‍ଙ୍କ ଭାବବାଦୀମାନଙ୍କ ସହ ଏକ ପ୍ରତିଯୋଗିତା ହେଲା। ରାଜା ଆହାବ ଇସ୍ରାଏଲର ଲୋକମାନଙ୍କୁ ଓ ବାଲ୍‍ଙ୍କ ଭାବବାଦୀମାନଙ୍କୁ କର୍ମିଲ ପର୍ବତରେ ଏଲିୟଙ୍କୁ ଭେଟିବାକୁ ଆଦେଶ ଦେଲେ। କିଏ ପ୍ରକୃତରେ ସତ୍ୟ ଈଶ୍ୱର ତାହା ଦେଖିବାକୁ ସେମାନଙ୍କର ଏକ ପ୍ରତିଯୋଗିତା ହେବ। ଈଶ୍ୱର ନା ବାଲ୍? (18:20-22)।
	2.ଏଲିୟ ପ୍ରତିଯୋଗିତାର ନିୟମ ଘୋଷଣା କଲେ। ବାଲ୍‍ଙ୍କ ଭାବବାଦୀ ବା ନେତାମାନେ – ସମସ୍ତ 450 ଜଣ – ଦୁଇଟି ଷଣ୍ଢର ବଳି ସଜାଇବେ। ଈଶ୍ୱରଙ୍କ ଏକମାତ୍ର ଭାବବାଦୀ ଏଲିୟ ମଧ୍ୟ ସେପରି କରିବେ। ସେମାନେ ବଳି ତଳେ ଅଗ୍ନି ଜାଳିବେ ନାହିଁ; ବରଂ ସ୍ୱର୍ଗରୁ ଅଗ୍ନି ପଠାଇବା ପାଇଁ ପ୍ରାର୍ଥନା କରିବେ। ଯିଏ ଅଗ୍ନି ଦ୍ୱାରା ଉତ୍ତର ଦେବେ ସେ ହିଁ ସତ୍ୟ ଈଶ୍ୱର। ସମସ୍ତେ ଏହି ନିୟମରେ ସହମତ ହେଲେ (18:22-24)।
	3.ବାଲ୍ ଉପାସକମାନେ ପ୍ରଥମେ ନିଜ ବେଦୀ ନିର୍ମାଣ କଲେ। ସେମାନେ ସାରାଦିନ ପ୍ରାର୍ଥନା କଲେ କିନ୍ତୁ କୌଣସି ଅଗ୍ନି ଆସିଲା ନାହିଁ। ଏଲିୟ ସେମାନଙ୍କୁ ପରିହାସ କରିବାକୁ ଲାଗିଲେ (28:25-29)।
	4.ସନ୍ଧ୍ୟାରେ ଏଲିୟ ସମସ୍ତଙ୍କୁ ତାଙ୍କୁ ଦେଖିବାକୁ ଡାକିଲେ। ସେ ଭାଙ୍ଗି ଯାଇଥିବା ଈଶ୍ୱରଙ୍କ ବେଦୀକୁ ମରାମତି କଲେ ଓ ବଳି ପ୍ରସ୍ତୁତ କଲେ। ଏହାକୁ ଜଳାଇବା ଅଧିକ କଷ୍ଟକର କରିବା ପାଇଁ ସେ ଏଥିରେ ଚାରି ବଡ଼ କଳସ ଜଳ ଢାଳିବାକୁ ମଧ୍ୟ କହିଲେ (28:30-35)।
	5.ତା'ପରେ ଏଲିୟ ଈଶ୍ୱରଙ୍କୁ ପ୍ରାର୍ଥନା କଲେ ଏବଂ ଲୋକମାନଙ୍କୁ ଦେଖାଇବା ପାଇଁ ସ୍ୱର୍ଗରୁ ଅଗ୍ନି ମାଗିଲେ ଯେ ସଦାପ୍ରଭୁ ହିଁ ଜୀବନ୍ତ ଈଶ୍ୱର। ଚିତ୍ର 22 ଦେଖାନ୍ତୁ। ଈଶ୍ୱର ଅଗ୍ନି ପଠାଇଲେ ଯାହା ବଳି ରଖାଯାଇଥିବା ପଥରଗୁଡ଼ିକ ସମେତ ସବୁକିଛି ଜଳାଇ ଦେଲା। ସମସ୍ତ ଲୋକ ଚିତ୍କାର କଲେ, “ସଦାପ୍ରଭୁ – ସେ ହିଁ ଈଶ୍ୱର!” ଲୋକମାନଙ୍କୁ ମିଛ କହିଥିବା ବାଲ୍‍ଙ୍କ ଭାବବାଦୀମାନେ ସମସ୍ତେ ମାରାଗଲେ (18:36-40)।
କାହାଣୀ ପ୍ରତି ଆମର ପ୍ରତିକ୍ରିୟା
ଏଲିୟ ରାଜା ଓ ରାଣୀ, 450 ବାଲ୍ ଭାବବାଦୀ ଏବଂ ଅବିଶ୍ୱସ୍ତ ଇସ୍ରାଏଲୀୟମାନଙ୍କ ବିରୁଦ୍ଧରେ ଏକୁଟିଆ ଥିଲେ। କିନ୍ତୁ ସେ ଜୀବନ୍ତ ଈଶ୍ୱରଙ୍କର ସେବା କଲେ। ସେ ଜାଣିଥିଲେ ଯେ ସେ ଏକମାତ୍ର ସତ୍ୟ ଈଶ୍ୱରଙ୍କର ସେବା କରନ୍ତି ଏବଂ ଆଉ କୌଣସି ଦେବତା ନାହାନ୍ତି। ଏଲିୟ ଏକୁଟିଆ ଠିଆ ହେଲେ ମଧ୍ୟ ମନ୍ଦ ବିରୁଦ୍ଧରେ ଠିଆ ହେଉଥିବା ଈଶ୍ୱରଙ୍କର ଜଣେ ସାହସୀ ସେବକର ଉଦାହରଣ।
କେତେକ ଖ୍ରୀଷ୍ଟିୟାନଙ୍କୁ ଆଜି ଏହା କରିବା ପାଇଁ ଈଶ୍ୱର ଆହ୍ୱାନ ଓ ସଜ୍ଜିତ କରନ୍ତି। ଆସନ୍ତୁ ସେମାନଙ୍କ ପାଇଁ ଓ ନିଜ ପାଇଁ ପ୍ରାର୍ଥନା କରିବା, ଯେପରି ଆମେ ସତ୍ୟକୁ ଧରି ରହିବା: ଆମର ଈଶ୍ୱର ଜୀବନ୍ତ ଈଶ୍ୱର।
ମୁଖସ୍ଥ ପଦ ମନେ ରଖାନ୍ତୁ
ଏଲିୟ ନିଜ ଜୀବନରେ ଗୀତସଂହିତା 121 ଓ ଗୀତସଂହିତା 1 ର ସତ୍ୟ ଅନୁଭବ କଲେ।
ପାଠ 22 – ଏଲିୟ ଓ ସ୍ୱର୍ଗରୁ ଅଗ୍ନି	ପୃଷ୍ଠା 




